NOTIFICACIÓN A PEDRO PIÑEIRO LAGO
ADMINISTRACIÓN LOCAL — Municipal — Mugardos (A Coruña) (Outros documentos, notificacións e informacións públicas, 12/12/2014)

Intentada a notificación e sendo devolta polo servizo de correos por ausente no último enderezo coñecido, polo presente notifícaselle a D. Pedro Piñeiro Lago, de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, o acordo da Xunta de Goberno Local de data 06.11.2014, e que a continuación se transcribe: “7.- APROBACIÓN E LIQUIDACIÓN DE GASTOS DE EXECUCIÓNS SUBSIDIARIAS. B) EXPEDIENTE DE EXECUCIÓN SUBSIDIARIA DAS OBRAS DEMOLICIÓN DO INMOBLE DECLARADO EN ESTADO DE RUÍNA SITO EN CANO DA RÚA NÚM.26: APROBACIÓN E LIQUIDACIÓN DOS GASTOS. Executadas polo Concello as obras necesarias para a demolición do inmoble sito en Cano da Rúa núm.26, referencia catastral: 0324201NJ6102S0001GE, declarado ruína e ordenada a demolición do inmoble por Resolución da Alcaldía núm.20/2014, de data 10.01.2014. Tendo en conta o informe do arquitecto director da obra de data 15.09.2014, do que resulta acreditado que as obras se dan por rematadas, asi como a proposta formulada o día 27.10.2014 polo concelleiro de urbanismo, patrimonio e medio ambiente, obrantes no expediente, a Xunta de Goberno Local, por unanimidade, acorda: Primeiro.- Aprobar e liquidar aos herdeiros de D. SLIMANE WEIRICH GARCIA TREVIJANO, o importe total dos gastos ocasionados pola execución subsidiaria das obras de demolición do inmoble sito en Cano da Rúa núm.26, referencia catastral: 0324201NJ6102S0001GE, que ascenden á contía de 8.445,15 € (OITO MIL CATROCENTOS CORENTA E CINCO MIL EUROS CON QUINCE CÉNTIMOS). Segundo.- Notificar o presente acordo á Tesourería municipal e remitir edicto que se publicará no BOP para os efectos de notificación aos herdeiros de D. SLIMANE WEIRICH GARCIA TREVIJANO, e practicar notificación individual a D. Vasile Eugen Fente Arnes como posible herdeiros.” RECURSOS: Contra o presente acordo, definitivo en vía administrativa, poderá vde. interpoñer potestativamente o recurso de reposición ante o mesmo órgano que o ditou no prazo dun mes, contado a partir do día seguinte ó da notificación, segundo establecen os artigos 116.1 e 117 da Lei 30/1992, do 26 de novembro (na redacción dada pola Lei 4/1999, do 13 de xaneiro). Se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende O día seguinte ó de aquel no que se produza o acto presunto. Non obstante, poderá impugnar directamente o acto que se lle notifica ante o orde xurisdicional contencioso-administrativo (artigo 116.1 da Lei 30/1992, do 26 de novembro). A tal efecto poderá vde. interpoñer recurso contencioso-administrativo, no prazo de dous meses contados dende o día seguinte ó da presente notificación, ante o Xulgado do Contencioso Administrativo de Ferrol. Así mesmo, poderá Vde. interpoñer calquera outro recurso que estime pertinente. Mugardos, 26 de novembro de 2014.—O Alcalde, Xosé Fernández Barcia